CELEX: 62015CN0698
Language: et
Date: 2015-12-28 00:00:00
Title: Kohtuasi C-698/15: Eelotsusetaotlus, mille on esitanud Court of Appeal (England & Wales) (Civil Division) (Ühendkuningriik) 28. detsembril 2015 – Secretary of State for the Home Department versus David Davis, Tom Watson, Peter Brice, Geoffrey Lewis

14.3.2016   
            
            
               ET
            
            
               Euroopa Liidu Teataja
            
            
               C 98/21
            
         Eelotsusetaotlus, mille on esitanud Court of Appeal (England & Wales) (Civil Division) (Ühendkuningriik) 28. detsembril 2015 – Secretary of State for the Home Department versus David Davis, Tom Watson, Peter Brice, Geoffrey Lewis
   (Kohtuasi C-698/15)
   (2016/C 098/28)
   Kohtumenetluse keel: inglise
   
      Eelotsusetaotluse esitanud kohus
   
   Court of Appeal (England & Wales) (Civil Division)
   
      Põhikohtuasja pooled
   
   
      Kaebuse esitaja: Secretary of State for the Home Department
   
      Vastustajad: David Davis, Tom Watson, Peter Brice, Geoffrey Lewis
   
      Eelotsuse küsimused
   
   
               1.
            
            
               Kas Euroopa Kohtu otsus liidetud kohtuasjades C-293/12 ja C-594/12: Digital Rights Ireland ja Seitlinger, EU:C:2014:238 (edaspidi „Digital Rights Ireland”) (sealhulgas eelkõige selle punktid 60–62) kehtestab liidu õiguse kohustuslikud nõuded, mis on kohaldatavad liikmesriigi normidele, mis reguleerivad riigisiseste õigusaktide kohaselt säilitatud teabega tutvumist, et tagada vastavus ELi põhiõiguste harta artiklitega 7 ja 8?
            
         
               2.
            
            
               Kas Euroopa Kohtu otsus kohtuasjas Digital Rights Ireland laiendab ELi põhiõiguste harta artikli 7 ja/või 8 kohaldamisala, nii et see on suurem kui Euroopa Inimõiguste Konventsiooni (edaspidi „EIÕK”) artiklil 8, nii nagu see on määratletud Euroopa Inimõiguste Kohtu (edaspidi „EIK”) kohtupraktikas?